**Telki Község**

**Jegyzője**

**Előterjesztés**

**Megüresedett képviselői mandátum betöltéséről,**

 **Pénzügyi Bizottsági tagok megválasztásáról**

**Az előterjesztés mellékletei**: 1 db

**Az előterjesztést tárgyalta**: -----

**Az előterjesztés elfogadása**: szavazást nem igényel

Fillinger Zsófia 2089 Telki, Szarvas u. 12 lakos a képviselő-testület tagja önkormányzati egyéni listás képviselői mandátumáról – Telki község Önkormányzata Képviselő-testületéhez címzett és írásban 2018.május 28-án átadott nyilatkozatában 2018. május 28. napjával - lemondott, így az önkormányzati képviselői mandátum megüresedett, melynek betöltéséről az illetékes hatáskörrel rendelkező Helyi Választási Bizottság köteles gondoskodni.

A helyi önkormányzati képviselők jogállásának egyes kérdéseiről szóló 2010. évi L. törvény 21. § (1) bekezdés értelmében: ha az egyéni listáról megválasztott képviselő helye üresedik meg, helyére a legtöbb szavazatot elért jelölt lép.

2014. október 12. napján megtartott önkormányzati képviselők és polgármester választáson készült, a HVB által hitelesített szavazóköri eredmény jegyzőkönyv alapján az egyéni listán következő legtöbb szavazatot **Király Péter** független jelölt érte el**,** szám-szerint: 526 **szavazatot,** ezért a fent hivatkozott jogszabály szerint eljárva, a HVB-nek a lemondás miatt megüresedett önkormányzati képviselői mandátumot Király Péter független képviselő jelöltnek kell kiadni határozatba foglalt döntésével.

Király Péter ( 2089 Telki, Szellő u. 17. sz. alatti lakos) Telki község Önkormányzata Képviselő-testülete tagsága tisztségét – írásban foglalt nyilatkozata szerint – vállalja, így megnyílik a jogalap a képviselői mandátum, számára való átadására.

A megüresedett önkormányzati mandátum betöltése megnyílásának legkorábbi időpontja a képviselő-testület munkaterve szerinti soros ülése.

Az önkormányzati képviselő a Magyarország helyi önkormányzatairól szóló 2011. évi CLXXXIX. törvény 28. § (2) bekezdése értelmében a Képviselő-testület előtt eskü tételére és annak megtörténtéről okmány aláírására kötelezett. Az önkormányzati képviselői esküt a Helyi Választási Bizottság Elnöke olvassa elő. Ennek megtörténte után gyakorolhatja képviselői jogosítványait a beiktatott képviselő. Az aláírt esküokmányt a képviselő-testület adott ülése jegyzőkönyvéhez csatolni kell. A tisztség betöltését a HVB Elnök által aláírt képviselői megbízólevél igazolja, melyet az eskütétel után a testületi ülésen vesz kézhez az érintett.

A képviselői mandátumot szerzett jelölt Király Péter a Pénzügyi Bizottság korábbi külső bizottsági tagja. Képviselői megbízásával a külső bizottsági tagsága megszűnik, helyébe új bizottsági tagok szükséges választani.

A Pénzügyi bizottság külső bizottsági tagjának javaslom Fóris Ferenc megválasztását, míg a lemondott képviselői mandátum okán a Pénzügyi Bizottság képviselő-tagjai közé javaslom Király Pétert megválasztani.

Telki, 2018. június 21.

Deltai Károly

 Polgármester

**Határozati javaslat**

**Telki község**

**Önkormányzat**

**Képviselő-testülete**

 **/2018. (VI…..) Öh.**

**határozat**

**Pénzügyi Bizottsága új külső bizottsági tag megválasztása**

Telki Község Képviselő-testülete úgy határoz, hogy a Pénzügyi Bizottság külső bizottsági tagjának Fóris Ferencet megválasztja.

Felelős: polgármester

Határidő: azonnal

**Határozati javaslat**

**Telki község**

**Önkormányzat**

**Képviselő-testülete**

 **/2018. (VI. ….) Öh**

**határozata**

**Pénzügyi Bizottsága új tag megválasztása**

Telki Község Képviselő-testülete úgy határoz, hogy a Pénzügyi Bizottság képviselő tagjává Király Péter képviselőt megválasztja.

Felelős: polgármester

Határidő: azonnal